CELEX: 32017R0157
Language: hu
Date: 2017-01-30 00:00:00
Title: A Bizottság (EU) 2017/157 végrehajtási rendelete (2017. január 30.) a tiabendazol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg. )

31.1.2017   
               
               
                  HU
               
               
                  Az Európai Unió Hivatalos Lapja
               
               
                  L 25/5
               
            A BIZOTTSÁG (EU) 2017/157 VÉGREHAJTÁSI RENDELETE
      (2017. január 30.)
      a tiabendazol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
      mivel:
      
                  (1)
               
               
                  A tiabendazol hatóanyagnak az 540/2011/EU bizottsági végrehajtási rendelet (2) mellékletének A. részében megállapított jóváhagyása 2017. június 30-án lejár.
               
            
                  (2)
               
               
                  Az 1141/2010/EU bizottsági rendelet (3) 4. cikkének megfelelően az említett cikkben előírt határidőn belül kérelmet nyújtottak be a tiabendazol hatóanyagnak a 91/414/EGK tanácsi irányelv (4) I. mellékletébe való felvétele megújítására.
               
            
                  (3)
               
               
                  A kérelmező az 1141/2010/EU rendelet 9. cikkének megfelelően előírt kiegészítő dossziékat benyújtotta. A referens tagállam a kérelmet hiánytalannak találta.
               
            
                  (4)
               
               
                  A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2013. május 28-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
               
            
                  (5)
               
               
                  A Hatóság a megújításértékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összegző dossziét.
               
            
                  (6)
               
               
                  A Hatóság 2014. október 23-án eljuttatta következtetéseit (5) a Bizottsághoz arról, hogy a tiabendazol várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2015. március 20-án ismertette a tiabendazolra vonatkozó vizsgálati jelentés tervezetét a Növények, Állatok, Élelmiszerek és Takarmányok Állandó Bizottságával.
               
            
                  (7)
               
               
                  Legalább egy, a hatóanyagot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni.
               
            
                  (8)
               
               
                  Ezért helyénvaló meghosszabbítani a tiabendazol jóváhagyását.
               
            
                  (9)
               
               
                  A tiabendazol jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, amelyek azonban nem korlátozzák azon használatokat, amelyek tekintetében a tiabendazolt tartalmazó növényvédő szerek engedélyezhetők. Ezért nem indokolt fenntartani a gombaölő szerként való felhasználásra történő korlátozást.
               
            
                  (10)
               
               
                  Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében a jóváhagyás feltételeit bizonyos feltételekkel ki kell egészíteni. Különösen indokolt további megerősítő információkat kérni.
               
            
                  (11)
               
               
                  Az 1107/2009/EK rendelet 20. cikke (3) bekezdésének a 13. cikk (4) bekezdésével összefüggésben értelmezett rendelkezései értelmében az 540/2011/EU végrehajtási rendelet mellékletét ennek megfelelően módosítani kell.
               
            
                  (12)
               
               
                  Az (EU) 2016/549 bizottsági végrehajtási rendelet (6)2017. június 30-ig meghosszabbította a tiabendazol jóváhagyási időszakát annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor, mivel a jóváhagyás meghosszabbítására vonatkozó határozatot az említett időpont előtt hozták meg, ez a rendelet 2017. április 1-jétől alkalmazandó.
               
            
                  (13)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A hatóanyag jóváhagyásának meghosszabbítása
      Az I. mellékletben meghatározott tiabendazol hatóanyag jóváhagyása az ugyanabban a mellékletben foglalt feltételekkel meghosszabbításra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a határozatot 2017. április 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. január 30-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
         (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).
      
         (4)  A Bizottság 1141/2010/EU rendelete (2010. december 7.) a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).
      
         (5)  EFSA Journal 2015;12(11):3880. Online elérhető a következő címen: www.efsa.europa.eu.
      
         (6)  A Bizottság (EU) 2016/549 végrehajtási rendelete (2016. április 8.) az 540/2011/EU végrehajtási rendeletnek a bentazon, a cihalofop-butil, a dikvat, a famoxadon, a flumioxazin, a DPX KE 459 (flupirszulfuron-metil), a metalaxil-M, a pikolinafen, a proszulfuron, a pimetrozin, a tiabendazol és a tifenszulfuron-metil hatóanyag jóváhagyási időtartamának meghosszabbítása tekintetében történő módosításáról (HL L 95., 2016.4.9., 4. o.).
      
         I. MELLÉKLET
         
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     Tiabendazol
                  
                  
                     2-(tiazol-4-il)benzimidazol
                  
                  
                     ≥ 985 g/kg
                  
                  
                     2017. április 1.
                  
                  
                     2032. március 31.
                  
                  
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az tiabendazolról szóló vizsgálati jelentésben és különösen a jelentés I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 —
                              
                              
                                 a szert kezelők és a fogyasztók védelme,
                              
                           
                                 —
                              
                              
                                 a felszín alatti vizek védelme,
                              
                           
                                 —
                              
                              
                                 a betakarítást követő felhasználásból származó szennyvíz ellenőrzése.
                              
                           A felhasználási feltételek között adott esetben kockázatcsökkentő intézkedéseknek is szerepelniük kell.
                     A kérelmező 2019. március 31-ig köteles benyújtani a Bizottság, a tagállamok és a Hatóság részére az OECD-nek a tiabendazol endokrin hatásmóddal kialakuló potenciális hatását vizsgáló fogalmi keretében jelenleg szereplő 2. szintű tesztekre vonatkozó megerősítő információt.
                  
               
                     CAS-szám: 148-79-8
                     CIPAC-szám: 323
                  
                  
                      
                  
               
            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
      
      
         II. MELLÉKLET
         Az 540/2011/EU végrehajtási rendelet melléklete az alábbiak szerint módosul:
         
                     1.
                  
                  
                     az A. részben az tiabendazolra vonatkozó 17. bejegyzést el kell hagyni;
                  
               
                     2.
                  
                  
                     a B. rész a következő bejegyzéssel egészül ki:
                     
                                  
                              
                              
                                 Közhasználatú név, azonosító számok
                              
                              
                                 IUPAC-név
                              
                              
                                 Tisztaság (*1)
                                 
                              
                              
                                 Jóváhagyás dátuma
                              
                              
                                 Jóváhagyás lejárta
                              
                              
                                 Egyedi rendelkezések
                              
                           
                                 „105
                              
                              
                                 Tiabendazol
                              
                              
                                 2-(tiazol-4-il)benzimidazol
                              
                              
                                 ≥ 985 g/kg
                              
                              
                                 2017. április 1.
                              
                              
                                 2032. március 31.
                              
                              
                                 Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az tiabendazolról szóló vizsgálati jelentésben és különösen a jelentés I. és II. függelékében található megállapításokat.
                                 Az átfogó értékelésben a tagállamoknak fokozott figyelmet kell fordítaniuk a következőkre:
                                 
                                             —
                                          
                                          
                                             a szert kezelők és a fogyasztók védelme,
                                          
                                       
                                             —
                                          
                                          
                                             a felszín alatti vizek védelme,
                                          
                                       
                                             —
                                          
                                          
                                             a betakarítást követő felhasználásból származó szennyvíz ellenőrzése.
                                          
                                       A felhasználási feltételek között adott esetben kockázatcsökkentő intézkedéseknek is szerepelniük kell.
                                 A kérelmező 2019. március 31-ig köteles benyújtani a Bizottság, a tagállamok és a Hatóság részére az OECD-nek a tiabendazol endokrin hatásmóddal kialakuló potenciális hatását vizsgáló fogalmi keretében jelenleg szereplő 2. szintű tesztekre vonatkozó megerősítő információt.”
                              
                           
                                 CAS-szám: 148-79-8
                                 CIPAC-szám: 323
                              
                              
                                  
                              
                           
               
            (*1)  A hatóanyag pontos azonosítása és részletes specifikációja a felülvizsgálati jelentésben található.